|  |
| --- |
| 31. SJEDNICA GRADSKOG VIJEĆA GRADA POŽEGE  TOČKA 8. DNEVNOG REDA  PRIJEDLOG ODLUKE  O DAVANJU SUGLASNOSTI NA STATUSNU PROMJENU PRIPAJANJA TRGOVAČKOG DRUŠTVA VODE LIPIK D.O.O. TRGOVAČKOM  DRUŠTVU TEKIJA D.O.O.  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Požega, studeni 2024. |

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*wEm\*yso\*fsc\*zew\*- +\*eDs\*lyd\*lyd\*lyd\*lyd\*szf\*BCy\*biy\*ruB\*ujl\*zfE\*- +\*ftw\*rrc\*kda\*Eag\*qEB\*gig\*AoC\*vDb\*Bnn\*FAk\*onA\*- +\*ftA\*rdz\*ysv\*xib\*gdz\*Ebv\*xCE\*qBx\*azB\*zEr\*uws\*- +\*xjq\*rso\*iaw\*Bua\*DBi\*yFt\*rci\*ruB\*zdm\*Adj\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/14

URBROJ: 2177-1-01/01-24-2

Požega, 14. studenog 2024.

GRADSKOM VIJEĆU GRADA POŽEGE

PREDMET: Prijedlog Odluke o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14. i 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.

Pravni temelj za donošenje predmetne Odluke je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakonu o vodnim uslugama (Narodne novine, broj: 66/19.), Uredbi o uslužnim područjima (Narodne novine, broj: 70/23.), Uredbi o posebnim uvjetima za obavljanje djelatnosti vodnih usluga (Narodne novine, broj: 70/23.), Uredbi o vrednovanju učinkovitosti poslovanja isporučitelja vodnih usluga (Narodne novine, broj: 70/23.), Uredbi o metodologiji za određivanje cijene vodnih usluga (Narodne novine, broj: 70/23.) i članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić , v.r.

PRILOG:

1. Zaključak Gradonačelnika Grada Požege
2. Prijedlog o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*wEm\*yso\*pwa\*zew\*- +\*eDs\*lyd\*lyd\*lyd\*lyd\*Ayo\*zEt\*qcj\*nob\*btm\*zfE\*- +\*ftw\*vok\*rDE\*aDq\*pBk\*wwq\*bDl\*nvo\*BCC\*xli\*onA\*- +\*ftA\*lbn\*qDu\*lnu\*njB\*xqB\*yqi\*ysv\*CDu\*yhE\*uws\*- +\*xjq\*okz\*lbx\*nwF\*Aif\*bst\*icD\*Dqw\*rCw\*xDt\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/14

URBROJ: 2177-1-01/01-24-3

Požega, 14. studenog 2024.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01. - vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 14. studenog 2024. godine, donosi sljedeći

Z A K L J U Č A K

I. Utvrđuje se Prijedlog Odluke o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o. kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

+\*yqw\*xib\*sfn\*psE\*ugc\*dzi\*lro\*wEm\*yso\*fsE\*zew\*-  
+\*eDs\*lyd\*lyd\*lyd\*lyd\*zfB\*Bsn\*Awq\*Cvw\*nuD\*zfE\*-  
+\*ftw\*woy\*qEC\*sxc\*Dji\*xow\*nlo\*abD\*xta\*Chk\*onA\*-  
+\*ftA\*trB\*liC\*lbn\*sfc\*oja\*yDF\*ycq\*yit\*knv\*uws\*-  
+\*xjq\*Ckj\*ggy\*fbs\*avs\*Dds\*aBi\*bBr\*syr\*nEy\*uzq\*-  
PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/24-03/14

URBROJ: 2177-1-02/01-24-4

Požega, 25. studenog 2024.

Na temelju članka 536. stavka 1. Zakona o trgovačkim društvima (Narodne novine, broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15., 40/19., 34/22., 114/22., 18/23. i 130/23.) u svezi članka 88. stavka 1. Zakona o vodnim uslugama (Narodne novine, broj: 66/19.), Uredbe o uslužnim područjima (Narodne novine, broj: 70/23.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 31. sjednici, održanoj dana 25. studenog 2024. godine, donosi sljedeću

O D L U K U

o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.

Članak 1.

Gradsko vijeće Grada Požege daje suglasnost Gradonačelniku Grada Požege da na Skupštini trgovačkog društva TEKIJA d.o.o. iz Požege, Vodovodna 1, OIB:57790565988 kao društva preuzimatelja prihvati pripajanje trgovačkog društva VODE LIPIK d.o.o. iz Pakraca, Aleja kestenova 35, OIB: 22292251967 trgovačkom društvu TEKIJA d.o.o. iz Požege, Vodovodna 1, OIB:57790565988.

Članak 2.

Ovlašćuje se Gradonačelnik Grada Požege da u svojstvu zakonskog zastupnika Grada Požege provede sve zakonom i drugim propisima i aktima propisane potrebne radnje i postupke u svrhu pripajanja, koje je usklađeno sa Zakonom o vodnim uslugama (Narodne novine, broj: 66/19).

Članak 3.

Ova Odluka stupa na snagu danom donošenja te s istim danom proizvodi pravne učinke u pravnom prometu.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o.

trgovačkom društvu TEKIJA d.o.o.

1. PRAVNA OSNOVA

Pravna osnova za ovaj Prijedlog Odluke je u odredbama:

- članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim je propisano da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave

- Zakona o trgovačkim društvima (Narodne novine, broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15., 40/19., 34/22., 114/22., 18/23. i 130/23.) (u nastavku teksta: Zakon o trgovačkim društvima)

- Zakona o vodnim uslugama (Narodne novine, broj: 66/19.) (u nastavku teksta: Zakona o vodnim uslugama)

- Uredbe o uslužnim područjima (Narodne novine, broj: 70/23.)

- Uredbe o posebnim uvjetima za obavljanje djelatnosti vodnih usluga (Narodne novine, broj: 70/23.)

- Uredbe o vrednovanju učinkovitosti poslovanja isporučitelja vodnih usluga (Narodne novine, broj: 70/23.)

- Uredbe o metodologiji za određivanje cijene vodnih usluga (Narodne novine, broj: 70/23.)

- članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.) kojim je propisano da Gradsko vijeća Garda Požege donosi odluke i druge opće akte kojima se uređuju pitanja iz samoupravnog djelokruga Grada Požege.

Člankom 536. stavka 1. Zakona o trgovačkim društvima propisano je da je ugovor o pripajanju valjan ako se s njime svojom odlukom suglase članovi svih društava koja sudjeluju u pripajanju te da skupštine mogu i prije nego što je ugovor o pripajanju sklopljen odobriti njegov nacrt koji su usuglasile uprave društava.

Člankom 88. stavkom 1.Zakona o vodnim uslugama (Narodne novine, broj: 66/19.) propisano je da su se svi postojeći javni isporučitelji vodnih usluga na uslužnom području dužni pripojiti javnom isporučitelju vodnih usluga koji je društvo kapitala, a koje je određeno Uredbom o uslužnim područjima kojom se uspostavljaju uslužna područja i određuje njihove granice, a društvo preuzimatelj je dužno prihvatiti pripajanje, u roku od šest mjeseci od dana stupanja na snagu predmetne Uredbe.

II. OBRAZLOŽENJE

Tekija d.o.o. i Vode Lipik d.o.o. kao trenutni javni isporučitelji vodnih usluga imaju obvezu usklađenja svojih poslovanja sa zakonskim i podzakonskim propisima kojima se uređuje područje djelovanja i način poslovanja javnih isporučitelja vodnih usluga.

Sukladno odredbama Zakona o vodnim uslugama Vlada Republike Hrvatske je tijekom 2023. godine donijela obvezujuće Uredbe za javne isporučitelje vodnih usluga čije odredbe su javni isporučitelji dužni implementirati u svoje poslovanje.

Zakonom o vodnim uslugama kao temeljnim zakonskim aktom te Uredbom o uslužnim područjima (Narodne novine, broj: 70/23.) (u nastavku teksta: Uredba o uslužnim područjima) kojom se uspostavljaju nova uslužna područja, određuju se njihove granice i društva preuzimatelji, određeno je da broj trenutnih javnih isporučitelja vodnih usluga koji djeluju na području RH mora reducirati odnosno da na jednom novouređenom i proširenom uslužnom području mora djelovati jedan javni isporučitelj vodnih usluga. Navedenom Uredbom o uslužnim područjima određeno je da uslužno područje broj 18 obuhvaća sve gradove i općine u Požeško-slavonskoj županiji, a kao društvo preuzimatelj na uslužnom području 18 je Tekija d.o.o. Požega. Slijedom navedenog, proizlazi da je Tekija d.o.o. dužna preuzeti društvo Vode Lipik d.o.o. koje obavlja pružanje vodnih usluga na području gradova Pakrac i Lipik te potom kao jedinstveni isporučitelj vodnih usluga pružati svoje usluge na uslužnom području broj 18 (teritorijalno obuhvaća cijelu Požeško-slavonsku županiju). Postupak preuzimanja započet je donošenjem odluka nadležnih Skupština obaju Društva te je isti u tijeku, a krajnji rok za završetak postupka pripajanja i dobivanja licence za obavljanje usluga novog javnog isporučitelja od strane nadležnog ministarstva je 31. prosinca 2024. godine.

Obzirom da je zakonski predviđeno da se integracija javnih isporučitelja na novoformiranom uslužnom području provede kroz postupak pripajanja, a spomenutom Uredbom o uslužnim područjima je jasno određeno koje Društvo postaje društvo preuzimatelj, odgovarajućim Odlukama Skupština društava TEKIJA d.o.o. i Vode Lipik d.o.o., Tekija d.o.o. će preuzeti svu imovinu, prava i obveze društva Vode Lipik d.o.o. te će s danom pravomoćnosti Rješenja nadležnog trgovačkog suda kojim se odobrava postupak pripajanja, društvo Vode Lipik d.o.o. prestati pravno postojati i biti će integrirano u vlasničku, imovinsku i funkcionalnu strukturu TEKIJE d.o.o., a Tekija d.o.o. kao društvo preuzimatelj nastavlja poslovati kao pravni sljednik Vode Lipik d.o.o.

Navedena društva sklopiti će Ugovor o pripajanju društva Vode Lipik d.o.o. društvu TEKIJA d.o.o. kojim se utvrđuju međusobna prava i obveze, kao i prava i obveze prema članovima pripojenog društva, a koja proizlaze iz prijenosa cijele imovine i svih pripadajućih prava i obveza koja pripojeno društvo prenosi na društvo preuzimatelja.

U bitnome je potrebno napomenuti da se pripajanje provodi sukladno odredbama članka 88. stavka 6. Zakona o vodnim uslugama kojim je određeno da se poslovni udjeli u društvu preuzimatelju određuju prema stanju kapitala i rezervi društva preuzimatelja i društava koja se pripajaju na **dan 31. prosinca 2018. godine**, s time da član pripojenog društva koji je imao negativno stanje kapitala i rezervi na dan 31. prosinca 2018. godine ne stječe dodatne poslovne udjele u društvu preuzimatelju sukladno odredbama Zakona o vodnim uslugama.

Također, predviđeno je da se Ugovorom o pripajanju pripojeno društvo pripoji društvu preuzimatelju, prenoseći pri tome cjelokupnu svoju imovinu, a društvo preuzimatelj preuzima cjelokupnu imovinu, kao i sva prava i obveze pripojenih društava, prema bilanci stanja na dan 30. rujna 2024. godine.

Obzirom da će se po provedenom postupku pripajanja temeljni kapital u visini od 1.948.00,00 eura odnosno poslovni udjeli koje su gradovi Pakrac i Lipik imali u temeljnom kapitalu Društva Vode Lipik d.o.o. (svaki udio od 50% odnosno svaki po 974.000,00 eura) pripojiti temeljnom kapitalu Tekije d.o.o. (11.503.020,00 eura), a gradovi Pakrac i Lipik postati će članovi Tekije d.o.o. u novonastalim omjerima koji su prikazani nastavno u tablici 1.

Tablica 1.

Poslovni udjeli u jedinstvenom javnom isporučitelju vodnih usluga nakon provedenog postupka pripajanja (prema stanju kapitala i rezervi Društva preuzimatelja i društava koja se pripajaju na dan 31.prosinca 2018. godine – članak 88. stavak 6. Zakona o vodnim uslugama)

|  |  |  |  |  |
| --- | --- | --- | --- | --- |
| ČLANOVI DRUŠTVA | Budući poslovni udjeli u nominalnom iznosu u eurima | Zaokruženi poslovni udjeli u eurima | Budući poslovni udjeli u nominalnom iznosu (dvije decimale) u eurima | Budući poslovni udjeli u % na dvije decimale |
| GRAD POŽEGA | 8.496.460,3597 | 8.496.460 | 8.496.460,00 | 63,17% |
| GRAD KUTJEVO | 816.450, 1342 | 816.450 | 816.450,00 | 6,07% |
| OPĆINA VELIKA | 508.970, 2981 | 508.970 | 508.970,00 | 3,78% |
| GRAD PLETERNICA | 748.900, 7694 | 748.900 | 748.900,00 | 5,57% |
| OPĆINA BRESTOVAC | 300.490, 6850 | 300.490 | 300.490,00 | 2,23% |
| OPĆINA JAKŠIĆ | 228.280, 5527 | 228.280 | 228.280,00 | 1,70% |
| OPĆINA KAPTOL | 250.410, 7572 | 250.410 | 250.410,00 | 1,86% |
| OPĆINA ČAGLIN | 297.000, 5501 | 297.000 | 297.000,00 | 2,21% |
| GRAD PAKRAC | 902.030, 9468 | 902.030 | 902.030,00 | 6,71% |
| GRAD LIPIK | 902.030, 9468 | 902.030 | 902.030,00 | 6,71% |
| **UKUPNO** | **13.451.020,0000** | **13.451.020** | **13.451.020,00** | **100,00%** |

U tablici 2. prikazani su trenutni poslovni udjeli u društvima Tekija d.o.o. i Vode Lipik d.o.o.

Tablica 2. Trenutni poslovni udjeli u TEKIJA d.o.o. i Vode Lipik d.o.o.

1. TEKIJA d.o.o.:

|  |  |  |
| --- | --- | --- |
| ČLANOVI DRUŠTVA | Udio u temeljnom kapitalu u eurima | poslovni udjeli u % na dvije decimale |
| GRAD POŽEGA | 8.391.250,00 | 72,95% |
| GRAD KUTJEVO | 806.520,00 | 7,01% |
| OPĆINA VELIKA | 502,710,00 | 4,37% |
| GRAD PLETERNICA | 739,300,00 | 6,43% |
| OPĆINA BRESTOVAC | 296,590,00 | 2,58% |
| OPĆINA JAKŠIĆ | 225.880,00 | 1,96% |
| OPĆINA KAPTOL | 247.580,00 | 2,15% |
| OPĆINA ČAGLIN | 293.190,00 | 2,55% |
| **UKUPNO** | **11.503.020,00** | **100,00%** |

1. VODE LIPIK d.o.o.:

|  |  |  |
| --- | --- | --- |
| ČLANOVI DRUŠTVA | Udio u temeljnom kapitalu | poslovni udjeli u % na dvije decimale |
| GRAD PAKRAC | 974.000,00 | 50,00% |
| GRAD LIPIK | 974.000,00 | 50,00% |
| **UKUPNO** | **1.948.000,00** | **100,00%** |

Navedene promjene biti će obuhvaćene izmjenama i dopunama Društvenog ugovora koji će biti donesen na Skupštini jedinstvenog Društva.

Sukladno novonastalim omjerima, a uzimajući u obzir činjenicu da se poslovni udjeli u društvu preuzimatelja određuju prema stanju kapitala i rezervi društva preuzimatelja i društava koja se pripajaju na dan 31. prosinca 2018. godine, utvrdit će se i pojedini glasovi koje članovi imaju u Skupštini.

U svezi pravne činjenice da Uprava i Nadzorni odbor Pripojenog društva prestaju s radom i obavljanjem poslova danom provedbe upisa pripajanja u sudskom registru Trgovačkog suda te njihov mandat toga dana prestaje, potrebno je urediti i članstvo u Nadzornom odboru Tekije d.o.o. nakon integracije.

Dosadašnji Nadzorni odbor Tekije d.o.o. sukladno Društvenom ugovoru broji sedam članova koji se biraju na način da pet članova predlaže Grad Požega, jednog člana ostali članovi Društva dok je jedan član predstavnik radnika.

Obzirom da novu vlasničku strukturu Tekije d.o.o. nakon integracije, Nadzorni odbor i dalje će brojati sedam članova, uz novi način predlaganja članova i to: Grad Požega predlaže četiri člana, gradovi Pakrac i Lipik jednog člana, gradovi Pleternica i Kutjevo, te općine Brestovac, Jakšić, Kaptol, Čaglin i Velika jednog člana, a prestali član je predstavnik radnika.

OSNIVANJE PODRUŽNICE PAKRAC LIPIK

Člankom 29. stavkom 1. Zakona o vodnim uslugama određeno je da su javni isporučitelji vodnih usluga dužni ustrojiti podružnice u sjedištu postojećih isporučitelja vodnih usluga, osim društva preuzimatelja, koji isporučuju najmanje 500.000 kubnih metara vode za ljudsku potrošnju godišnje te zadržati ovakvo ustrojstvo najmanje dvije godine po ishođenju akta o ispunjenju posebnih uvjeta.

Obzirom da Vode Lipik d.o.o. kao trenutni javni isporučitelj na svom uslužnom području ne ispunjavaju traženi uvjet (isporučuju manje kubnih metara vode za ljudsku potrošnju) ne postoji zakonska obvezatnost da nakon pripajanja nastave djelovati na području gradova Pakraca i Lipika kao podružnica Društva preuzimatelja.

Međutim, nakon detaljne analize načina sadašnjeg i budućeg funkcioniranja, te projekcije svrsishodnosti i ekonomičnosti centraliziranog i decentraliziranog djelovanja na jedinstvenom uslužnom području, temeljene u prvom redu na činjenici da se radi o dva u potpunosti odvojena sustava javne vodoopskrbe i odvodnje, zaključeno je da TEKIJA d.o.o. osnuje Podružnicu Pakrac - Lipik koja će sadržavati određenu poslovnu autonomiju bez narušavanja vrijednosti ekonomije razmjera koja je jedan od glavnih razloga zbog kojih se uopće pristupa statusnim promjenama. Podružnica će sa velikom dozom samostalnosti u radu obavljati one poslove koji imaju neposredan dodir s korisnicima vodnih usluga na njihovom području: održavanje sustava, priključenja i isključenja na komunalne vodne građevine, osiguranje minimalne zakonske količine vode osobama kojima je obustavljena isporuka vode, predlaganje planova razvoja, zajedničkog i osobito posebnog dijela naknade za razvoj, predlaganja planova održavanja, upravljanje projekatima i sl.

Integracija će se u najvećem dijelu odraziti na rad potpornih službi (administrativne službe), što je, između ostalog, u funkciji smanjenja troškova i povećanja učinkovitosti poslovanja kao jednog od ključnih ciljeva provođenja integracije.

Uz navedeno, izgledno je da način poslovanja koji se uspostavlja predmetnim zakonskim i podzakonskim odredbama, a promatrajući ga u svezi odredbi Uredbe o vrednovanju učinkovitosti poslovanja isporučitelja vodnih usluga ima za cilj i postupno smanjenje tzv. netehničkog osoblja, a porast tehničkog osoblja, kako bi se uopće moglo kvalitetno upravljati samim sustavom koji se konstantno proširuje, nadograđuje i modernizira.

ROK ZA PROVOĐENJE POSTUPKA PRIPAJANJA

Nakon okončanog postupka pripajanja, jedinstveni javni isporučitelj vodnih usluga dužan je od Ministarstva zaštite okoliša i zelene tranzicije - ishoditi licencu za obavljanje vodnih usluga na predviđenom uslužnom području. Izdavanju predmetne licence prethodi provjera zadovoljavanja svih traženih kriterija koji su, uz predmetnu integraciju, sadržani u odredbama Uredbe o posebnim uvjetima za obavljanje djelatnosti vodnih usluga.

Rok za dobivanje predmetne licence je **31. prosinca 2024. godine.**

Slijedom navedenog, sukladno hodogramu postupanja i predviđenim rokovima trajanja pojedinih faza postupka pripajanja, Skupština jedinstvenog Društva trebala bi se održati krajem mjeseca studenog kako bi se nakon provedbe upisa pripajanja u registru nadležnog trgovačkog suda u zadanom roku, tijekom prosinca, uspjela ishoditi predmetna licenca.

**Zaključno**, predmetno pripajanje javnih isporučitelja zakonska je obveza koja proizlazi iz članka 88. Zakona o vodnim uslugama i ujedno je indikator #61 NPOO (Nacionalni plan oporavka i otpornosti) od čijeg ispunjenja ovisi povlačenje financijskih sredstava iz fondova EU u svezi NPOO-a.